b'\n_START_ARTICLE_\nBitka talentov (3. sezona)\n_START_PARAGRAPH_\nZadnja, 3. sezona Bitke talentov je potekala od septembra do decembra 2006 v okviru oddaje Spet doma voditelja Maria Galuni\xc4\x8da._NEWLINE_Zmagovalka je bila Eva \xc4\x8cerne, ki je v finalu premagala Leo Sirk. Z zmago na Bitki talentov si je prislu\xc5\xbeila tudi vstopnico za nastop na Emi 2007, na kateri je bila s pesmijo \xc4\x8cude\xc5\xbei smehljaja druga. Poleg Eve in Lee je v tej sezoni sodeloval tudi pozneje znani izvajalec Matija Jahn, ki je bil v prvi sezoni slovenskega X Factorja drugi.'